laion/Wikipedia-Exotic huggingface dataset:
Britta Steffen

Britta Steffen (sündinud 16. novembril 1983 Schwedtis Brandenburgi liidumaal endises Saksa DV-s) on Saksamaa ujuja, kes on spetsialiseerunud vabaujumisele. Ta on kahekordne olümpiavõitja, kolmekordne maailmameister ja 12-kordne Euroopa meister 1999. aastal tuli Steffen noorte Euroopa meistrivõistlustel kuuekordseks Euroopa meistriks. 2000. aastal Sydneys toimunud olümpiamängudel kuulus ta 4x200 m vabaujumises pronksmedali võitnud Saksamaa naiskonda, kuigi ta finaalis ei osalenud. Kuna aga eelujumises ta osales, siis sai ka tema pronksmedali. Neli aastat hiljem Ateenas toimunud 2004. aasta OM-il osales Steffen ainult 4x100 m vabaujumises eelujumises. 2008. aasta OM-il Pekingis tuli ta kahekordseks olümpiavõitjaks, olles esimene nii 50 kui 100 meetri vabaujumises. Varem on sama tulemusega hakkama saanud Saksa DV ujuja Kristin Otto 1988 ja hollandlanna Inge de Bruijn (2000). Maailmameistrivõistlustel suures basseinis on Steffen saanud seitse medalit. 2007. aasta MM-il Melbourne'is sai ta 4x200 meetri vabalt ujumises hõbemedali ja 100 m vabaujumise pronksmedali. 2009. aasta MM-il Roomas tuli ta kahekordseks maailmameistriks. Mõlemad võidud tulid uute maailmarekorditega. 50 m vabaujumises oli see 23,73 ja 100 m 52,07. 100 m vabaujumise maailmarekordit oli ta uuendanud juba päev varem toimunud 4x100 m vabaujumise finaalis 52,22, kus Saksamaa sai hõbemedali. Talle kuulus aastatel 2009–2017 50 meetri vabaujumise ning aastatel 2006–2008 ja 2009–2016 100 meetri vabaujumise maailmarekord. 2008. aastal valiti ta Saksamaa aasta naissportlaseks. 2000 Sydneys pronksmedal 4x200 m vabalt teateujumises 7.58,64 2008 Pekingis olümpiavõitja 50 m vabaujumises 24,06 OR olümpiavõitja 100 m vabaujumises 53,12 OR 2007 Melbourne'is hõbemedal 4×200 m vabalt teateujumises 7.53,82 pronksmedal 100 m vabaujumises 53,74 2009 Roomas maailmameister 50 m vabaujumises 23,73 MR maailmameister 100 m vabaujumises 52,07 MR hõbemedal 4×100 m vabalt teateujumises 3.31,83 pronksmedal 4×100 m kompleksujumises 3.55,79 2011 Shanghais pronksmedal 4×100 m vabalt teateujumises 3.34,47 2006 Budapestis Euroopa meister 50 m vabaujumises 24,72 Euroopa meister 100 m vabaujumises 53,30 MR Euroopa meister 4×100 m vabaujumises 3.55,22 MR Euroopa meister 4×200 m vabaujumises 7.50,82 MR hõbemedal 4×100 m kompleksujumises 4.02,35 2012 Debrecenis Euroopa meister 50 m vabaujumises 24,37 Euroopa meister 4×100 m vabaujumises 3.37,98 Euroopa meister 4×100 m kompleksujumises 3.58,43 hõbemedal 100 m vabaujumises 54,15 1999 Lissabonis 2000 Valencias 2003 Dublinis 2007 Debrecenis 2010 Eindhovenis 2011 Szczecinis Britta Steffeni koduleht Britta Seffeni tulemused swimrankings.net leheküljel
Pihutoidulised

Pihutoidulised on vees elavad loomad, kes eluks vajaliku energia saavad detriiti (detritofaagid) või planktonit (planktofaagid) tarbides. Pihutoidulisi loomi saab jagada kolmeks: virustajad (aktiivsed filtraatorid). Siia kuuluvad paljud keriloomad, käsnad, karbid jt. kurnajad ehk (bio)filtraatorid (passiivsed filtraatorid). Tähtsaimad esindajad on planktontoidulised kalad, vesikirbulised jt. harjajad ehk kompajad. Tuntuimad esindajad on paljud ainuõõssed, mitmed peajalgsed jt. Ökoloogialeksikon. (1992)./ koost. Masing, V. Eesti Entsüklopeediakirjastus : Tallinn, lk 253.
Bayelsa osariik

Bayelsa osariik on 1. järgu haldusüksus (osariik) Nigeeria lõunaosas Nigeri jõe suudmealal. Osariik eraldati 1996. aastal Riversi osariigist. Jaguneb 8 omavalitsusalaks: Brass, Ekeremor, Kolokuma-Opokuma, Nembe, Ogbia, Sagbama, Southern Ijaw ja Yenagoa. Peamiseks majandusharuks on nafta- ja maagaasitööstus. 30% riigi naftast puuritakse Bayelsas. Suurem osa elanikest on hõivatud kalanduses ja põllumajanduses. Osariigi kuberner on alates 2012. aastast Henry Dickson. Osariigi koduleht
Benue osariik

Benue osariik on 1. järgu haldusüksus (osariik) Nigeeria lõunaosas. Osariik on nime saanud Benue jõe järgi. Jaguneb 23 omavalitsusalaks: Agatu Apa Ado Buruku Gboko Guma Gwer-East Gwer-West Katsina-Ala Konshisha Kwande Logo Makurdi Obi Ogbadibo Ohimini Oju Okpokwu Oturkpo Tarka Ukum Ushongo Vandeikya Peamine majandusharu on põllumajandus. Kasvatatakse jamssi, riisi, kartulit, sojauba, maisi, maniokki jt põllukultuure. Maavaradest kaevandatakse lubjakivi ja kaoliini.
Harald Reinvald

Harald Reinvald (15. august 1921 Tallinn – 4. aprill 1997 Tallinn) oli eesti poksija. Ta poksis aastatel 1936–1950, alates 1943. aastast Nõukogude tagalas "Dünamos" ning alates 1944. aastast Tallinna "Dünamos". Reinvald oli kukk-kaalus (kuni 53,5 kg) kolmekordne Eesti NSV meister (1945–1947). Ta sai Eesti NSV meistrivõistlustel kukk-kaalus (kuni 53,5 kg) II koha (1941) ja sulgkaalus (kuni 57,2 kg) II koha (1948). Reinvald sai NSV Liidu meistrivõistlustel kukk-kaalus (kuni 53,5 kg) IV koha (1944). Ta sai Dünamo üleliidulistel meistrivõistlustel II koha (1947). Reinvald tegutses hiljem ka poksikohtunikuna ja juhtis oma surmani poksiveteranide ühenduse tööd. Henn Saarmann, Erlend Teemägi. "Eesti spordi biograafiline leksikon". Eesti Entsüklopeediakirjastus. Tallinn 2001 Rein Pajur. "Poksi lugu". Tallinn 2009 Biograafia ESBL-is Haud Tallinna Metsakalmistul
Iolu Abil

Iolu Johnson Abil (sündinud 1942) on Vanuatu poliitik, kes oli 2. septembrist 2009 kuni 2. septembrini 2014 Vanuatu president. Iolu Abil on pärit Vanuatu lõunapoolseimast provintsist Taféast Tanna saarelt. Ta oli peaminister Walter Lini juhitava iseseisva Vanuatu esimese valitsuse liige. 2. septembril 2009 toimunud presidendivalimiste kolmandas voorus valis Vanuatu 52-liikmeline parlament Iolu Abili 41 poolthäälega järgnevaks viieks aastaks riigi presidendiks.
Merihein

Merihein (Zostera L.) on veetaimede perekond meriheinaliste sugukonnast. Eesti territoriaalvetes on levinud pikk merihein (Zostera marina).
Näkirohi

Näkirohi (Najas L.) on veetaimede perekond kilbukaliste (mõne süsteemi järgi näkirohuliste) sugukonnast. Varasemad süsteemid on arvanud näkirohu omaette sugukonda. Eestis on kaks levikult haruldast liiki: Najas marina – meri-näkirohi Najas flexillis – nõtke näkirohi Najas filifolia Najas flexilis – nõtke näkirohi Najas gracillima Najas graminea Najas guadalupensis Najas japonica Najas marina – meri-näkirohi Najas minor Najas tenuifolia – kuuma-näkirohi Najas wrightiana
Kuutõverohi

Kuutõverohi (Polygonatum Mill.) on taimede perekond liilialiste sugukonnast. Kuutõverohu perekonda kuulub 55 liiki ja neist 5 kasvab Euroopas. Suuremad levilad on Põhja-Ameerika ja Edela-Hiina metsad ning mäed. Eestis levinud liigiks on harilik kuutõverohi (Polygonatum odoratum), esineb ka mitmeõielist kuutõverohtu (Polygonatum multiflorum). Aedades kasvatatakse kultuurtaimena aed-kuutõverohtu (Polygonatum x hybridum). 50–70 cm kõrgused maapinna lähedalt püstised varred lõppevad kaarjalt. Vartel asuvad hajusalt ovaalsed lehed. Lehekaenlais ripuvad väikesed valged või rohekasvalged kelluka- või torukujulised õied. Mõned liikide õied on lõhnavad. Viljad punased või sinakasmustad ja kergelt mürgised. Kuutõverohud paljunevad pikkade ja jõuliste risoomidega. Polygonatum biflorum – kaheõieline kuutõverohi Polygonatum canaliculatum – hiid-kuutõverohi Polygonatum hookerii – Hookeri kuutõverohi Polygonatum humile – madal kuutõverohi Polygonatum × hybridum – aed-kuutõverohi Polygonatum verticillatum – männas-kuutõverohi
Reaktsioonidestillatsioon

Reaktsioonidestillatsioon (Reactive distillation) on protsess, kus reaktsiooninõu on ühtlasi ka destillatsiooni kolviks. Siin reaktsiooni produkti eraldamine ei nõua eraldi destillatsiooni etappi. Eriti kasulik on see meetod tasakaaluliste reaktsioonide korral, kuna võimaldab produkti välja viia reaktsioonitsoonist. Destillatsioon
Kuldtäht

Kuldtäht (Gagea Salisb.) on taimede perekond liilialiste sugukonnast. Perekonda kuulub umbes 70 liiki, mille looduslik levila on Euroopa, Põhja-Aafrika, Lääne- ja Kesk-Aasia. Kausjad kuni lehterjad õied on kollased, harvem valged ning asuvad väikeses hõredas sarik- või kobarõisikus. Taimel on 1–2 juurmist lineaalset lehte ja õisiku all varrel kaks lehetaolist õisiku kandelehte. Väike kuldtäht (Gagea minima) ja kollane kuldtäht (Gaegea lutea) kasvavad Eestis paiguti salumetsades, parkides, kollane kuldtäht ka puisniitudel. Gagea erubescens – punakas kuldtäht – haruldane Gagea granulosa – ida-kuldtäht – vaid Tartus Gagea lutea – kollane kuldtäht – sage Gagea minima – väike kuldtäht – hajusalt
Heinrich von Neff (1915−1940)

Heinrich Georg Moritz Eugen von Neff (30. detsember 1915 (ukj 12. jaanuar 1916) Tallinn – 3. mai 1940 Toomsalu talu, Virumaa) oli jäänukmõisa omanik. Heinrich Neffi ema ja õde siirdusid ümberasujatena Saksamaale, kuid ta ise jäi Eestisse. Ta kogus oma vanaisa Carl Timoleon von Neffi maale ja soovis luua Muuga mõisasse muuseumi. Langes mõrva ohvriks. Joobnud märatseja kuritegu. − Päevaleht. 5. mai 1940. Nr 119, lk 3. Üksikasju Paasvere mõrvast. − Päevaleht. 9. mai 1940. Nr 123, lk 5. Väljavõte Eestimaa rüütelkonna genealoogilisest käsiraamatust
Heinrich von Neff

Heinrich von Neffi nime all on tuntud järgmised isikud: Reinhold Heinrich Gaston von Neff, Muuga mõisnik, Carl Timoleon von Neffi poeg (1841–1906) Heinrich Georg Moritz Eugen Neff, Muuga mõisasüdame omanik, eelmise pojapoeg (1916–1940) Heinrich Carl Timoleon von Neff, Venemaa Keisririigi ja Loodearmee sõjaväelane (1880–1951)
Carrie Prejean

Caroline Michelle Prejean (sündinud 13. mail 1987 San Diegos) on Ameerika Ühendriikide modell ja endine miss California. Tema vanemad lahutasid abielu 1988. aastal ning vaidlused lapse kasvatusõiguse pärast kestsid üle kümne aasta. Ta kasvas üles evangeelses kristlikus kodus. Ta lõpetas Vista keskkooli ja õpib 2009. aastal San Diego kristlikus kolledžis vabasid kunste. Ta tegutseb koguduses ja puuetega lastega tegutsevas MTÜ-s. Ta valiti 2005. aastal miss California esimeseks printsessiks teismeliste vanuseklassis. 2008. aastal valiti ta miss California võistlustel kolmandaks printsessiks, kuid pärast, kui selgus kohtunike viga, kuulutati ta esimeseks printsessiks. 2009 osales ta uuesti ja valiti miss Californiaks. Ta oli miss USA peamine soosik, kuid ei võitnud seda, tulles esimeseks printsessiks. Ta sai tuntuks, kui ütles miss USA valimistel, et ei poolda samasooliste abielu. Miss California iludusvõistluste korraldajad jätsid ta 10. juunil 2009 miss California tiitlist ilma, kuna sellise seisukoha avaliku väljendamisega oli ta rikkunud lepingutingimusi. Seevastu Prejean väitis, et teda diskrimineeritakse tema religioossete vaadete pärast. 27. mail 2009 juhtis ta Gretchen Carlsoni asendajana Fox News Channeli saadet "Fox & Friends", kus ta ütles, et tema seisukoht samasooliste abielu suhtes ühtib Barack Obama, California osariigi valijate enamuse ja California ülemkohtu omaga. "Miss California Carrie Prejean Hosts Fox & Friends: How Did It Go?". Originaali arhiivikoopia seisuga 1. august 2010. Vaadatud 22. septembril 2009.
Monofüsitism

Monofüsiidid (kreeka k. monos 'üks' ja physis 'olemus, loomus') on Kristuse ühe loomuse õpetuse pooldajad. Monofüsiidid lähtuvad kõik süüria kristlusest. Täpsem oleks neid nimetada miafüsiidid, aga eestikeelses erialakirjanduses pole see juurdunud. Monofüsitismi kohaselt on Kristusel ainult üks olemus, erinevalt Halkedoni kirikukogu poolt 451. aastal vastu võetud seisukohast, et Kristusel on kaks olemust: jumalik ja inimlik. Monofüsitismis on tegelikult kolm peamist õpetust. Eutühhianismi kohaselt on jumalikkus Kristuses "lahustunud nagu tilk mett meres". Õpetuse rajajaks on Eutychos (u 380 – 456), Konstantinoopoli arhimandriit, kes Efesose kirikukogul 431. aastal oponeeris nestoriaanlikele doktriinidele. Apollinarism (apollinarianism) on seisukohal, et Kristusel oli inimlik keha, kuid jumalik meel. See seisukoht kuulutati ketserluseks juba 361. a. Konstantinoopolis toimunud esimesel kirikukogu, kuna Kristus oli ametlikult määratletud täielikult inimlikuks ja täielikult jumalikuks. Monofüsitism on seisukohal, et Kristuses on jumalik ja inimlik olemus saanud üheks olemuseks. Monofüsitism tekkis Egiptuses vastuseisust nestoriaanlusele. Monofüsiitlikud vaated lükati tagasi Halkedoni kirikukogul 451. a. Vanaida kirikuid, kes Halkedoni kirikukogu otsustega ei nõustunud, hakati seetõttu nimetama monofüsiitlikeks kirikuteks, ehkki nad ise selle nimetusega pole nõustunud, eelistades nime "mitte-halkedoni" või "miafüsiidi" kirikud. Samuti on vanad idakirikud eitanud Eutychose monofüsiitlikku õpetust. Kopti kirik (Egiptuses) Süüria kirik (Antiookias) Etioopia kirik Eritrea kirik Armeenia kirik India kirik (Malankara Ortodoksi-Süüria Kirik) Kahe loomuse õpetus Kirikukogud
Lumelind

Lumelind (Plectrophenax hyperboreus, ka Plectrophenax nivalis hyperboreus) on eri andmetel hangelinnuga väga lähedane liik või selle alamliik. Lumelind pesitseb peamiselt kahel Beringi meres asuval saarel: St. Matthew ja Halli saarel, ning talvitub Alaska läänerannikul. Hundsulestikus isaslind on peaaegu üleni valge, erinevalt hangelinnust on tal valge selg, ka tiibadel ja sabal on rohkem valget. Häälitsused sarnanevad väga hangelinnu omadega. Pribilofi saartel on lumelind andnud hübriide hangelinnuga. BirdLife International (2004). Plectrophenax hyperboreus. 2006 IUCNi punane nimistu. IUCN 2006. Vaadatud 11 May 2006. Database entry includes a brief justification of why this species is near threatened Field Guide to Birds of North America. National Wildlife Federation. 2007
Leonhard von Stryk

Leonhard Gottlieb Karl von Stryk (vene keeles Л. В. фон Штрик) (3. veebruar (vkj) 1834 Liivimaa – elas 1882. aastast Dresdenis) oli baltisaksa päritolu ajaloolane ja kirjanik. Ta põlvnes nimekast baltisaksa aadlisuguvõsast. Tema isa oli Liivimaa maanõunik ja Liivimaa konsistooriumi president Wilhelm von Stryk (1803–1890) Kriimani mõisast ja ema Eleonora von Mensenkampff (1798–1876). 1853–1856 tudeeris Tartu ülikoolis õigusteadust ja lõpetas stuudiumi õigusteaduse kandidaadi kraadiga. Järgnevalt oli tegev Liivimaa krediidiseltsis, kus oli esmalt eesti distrikti direktsiooni teine ja seejärel aastatel 1867−1882 esimene sekretär. 1882. aastal asus elama Saksimaale Dresdenisse. Alates 1884. aastast ei kuulunud enam Liivimaa rüütelkonda. Livländische Güter-Geschichte (1876) [4] Beiträge zur Geschichte der Rittergüter Livlands. Erster Teil. Der ehstnische District mit vier karten (1877), [5] Beiträge zur Geschichte der Rittergüter Livlands. Zweiter Teil. Der lettische District (1885) [6] Stryk abiellus Tartus 21. detsembril 1876 Võnnu lähedal Katrīnmuiža mõisas sündinud vabapreili Amalie Aline von Fölkersahmiga (1850–1914), kes oli Eugen von Fölkersahmi (1809–1883) ja vabapreili Maria Constantia von Vietinghoff-Scheeli tütar ning Liivimaa tsiviilkuberneri Georg Friedrich von Fölkersahmi pojatütar. Tema vanaisa oli Kriimani ja Keeri mõisaomanik Leonhard Friedrich von Stryk (1763–1808), kes teenis Venemaa sõjaväeteenistuses välja kindralmajori aukraadi ja oli Butõri musketäripolgu ülem. Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 145 [1]. Hasselblatt, Arnold. Album Academicum der Kaiserlichen Universität Dorpat. Dorpat: C. Mattiesen, 1889 . Nr 442 [2]. Genealogisches Handbuch der baltischen Ritterschaften. Teil: Kurland. Bd. I. Görlitz: 1939, lk 253. Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 144 [3]. Kruus, Oskar. Aeg atra seada. Kultuurilooline romaan. 1986. Leonhard von Stryk veebisaidil "BBLD - Baltisches biografisches Lexikon digital"
Léon Flameng

Léon Flameng (30. aprill 1877 – 2. jaanuar 1917) oli prantsuse jalgrattasportlane, kes võitis 1896. aasta suveolümpiamängudel esimese, teise ja kolmanda koha. Klubi: Association Vélocipédique Internationale. 8. aprillil võitis ta 100 km trekisõidu (300 ringi ajaga 3:08.19,2). Ilm oli üsna vilets, mistõttu 22 registreerunust ainult 9 startis. Neist lõpetas kaks. Kuigi Flameng vahepeal kukkus, jätkas ta sõitu kiiresti ja edestas lõpuks Giorgios Kolettist 11 ringiga. 11. aprillil sai ta 2000 m trekisprindis kolmanda koha ajaga üle 5 minuti ja teise koha 10 000 m trekisõidus (17.54,8). Samal päeval toimunud 1 ringi (333,33 m) trekisprindiks ei jõudnud ta end enam koguda ja jagas 5.–7. kohta (27,0). Kõik need kolm ala võitis tema kaasmaalane Paul Masson. Jalgrattasport 1896. aasta suveolümpiamängudel
Vesania

Vesania (ladina keeles 'hullumeelsus') on Poola sümfoonilise ja blackened death metal'i ansambel, mille asutasid 1997. aastal Orion, Daray ja Heinrich. Hilisemad liikmed olid Annahvahr ja Hatrah, kes lahkus bändist 1999. aastal ja asendati Siegmariga. Ansambli esimene album "Moonastray" oli split-album koos Black Altariga. Selle andis 2002. aastal Poolas eksklusiivselt välja Odium Records. Albumit tehti 666 eksemplari, mis kõik allkirjastati verega. 2003. aastal nägi Euroopas Empire Recordsilt ilmavalgust bändi esimene täispikk album "Firefrost Arcanum". Sellele järgnes Annahvahri lahkumine bändist. Nende teine album "God the Lux" ilmus 2005. aasta aprillis ja varsti pärast seda ühines bändiga kitarrist Valeo (Sammath Naur, Mortis Dei). Nende kolmas album, "Distractive Killusions", ilmus 2007. aastal Napalm Recordsilt, mis oli ka nende esimene singli "Rage of Reason" väljaandja. Tomasz "Orion" Wróblewski – kitarrist, laulja Dariusz "Daray" Brzozowski – trummar ja löökpillimängija Filip "Heinrich" Hałucha – basskitarrist Krzysztof "Siegmar" Oloś – klahvpillimängija Marcin "Valeo" Walenczykowski – kitarrist Hatrah – klahvpillimängija (1998–1999) Filip "Annahvahr" Żołyński – kitarrist, laulja (1998–2003) "Firefrost Arcanum" (2003) "God The Lux" (2005) "Distractive Killusions" (2007) "Reh" (kassett) (1997) "CD Promo 1999" (1999) "Rage of Reason" (2008) Vesania ametlik koduleht Vesania Napalm Recordsis Vesania Youtube'is Encyclopaedia Metallum
Bahama

Bahama (inglise keeles The Bahamas, ametlik nimi Bahama Ühendus) on saareriik Atlandi ookeanis Florida ranniku lähedal. Riik asub Kariibi meres paiknevatel Bahama saartel, kuhu kuulub umbes 700 korallsaart ja ligi 2000 korallrahu. Saarestik asub Põhja-Ameerika mandri lähedal, Florida poolsaarest kagu pool ja Kuuba saarest põhja pool. Arvatavasti maabus Kolumbus 1492. aastal Ameerikat avastades Bahamale kuuluval San Salvadori saarel. Tollal elasid saartel taino indiaanlased. 1718. aastal sai Bahamast Suurbritannia valdus. 1964. aastal sai omavalitsuse ja 1973. aastal kuulutati iseseisvaks riigiks. 85% elanikest on mustanahalised neegerorjade järeltulijad, 12% on valgenahalisi. Kaks kolmandikku rahvastikust elab New Providence'i saarel, ülejäänud kolmandikust pool Grand Bahama saarel. Saared olid hõredalt asustatud kuni 18. sajandi lõpuni, mil Ameerika iseseisvussõja järel anti tuhandetele Briti krooni toetanutele hüvitisena maad. Paljud uusasukad olid pärit USA lõunaosariikidest ja tõid endaga kaasa mustanahalised orjad. 19. sajandi keskel oli rahvaarv 27 000 ja 20. sajandi alguses 53 000. Sajandi keskel hakkas rahvaarv märkimisväärselt suurenema ning oli 1990. aastaks juba 255 000 ja 2010. aastaks 351 000. Bahamalased on väga religioossed inimesed. Peamine usund on kristlus (suuremad rühmad on baptistid, anglikaanid ja katoliiklased). Halduslikult on Bahama jaotatud 32 ringkonnaks. Neist kõik peale keskvõimu hallatava New Providence'i on kohaliku omavalitsuse üksused. Acklins Berry Islands Bimini Black Point (Exuma) Cat Island Central Abaco Central Andros Central Eleuthera City of Freeport (Grand Bahama) Crooked Island and Long Cay East Grand Bahama Exuma Grand Cay (Abaco) Harbour Island (Eleuthera) Hope Town (Abaco) Inagua Long Island Mangrove Cay (Andros) Mayaguana Moore's Island (Abaco) New Providence North Abaco North Andros North Eleuthera Ragged Island Rum Cay San Salvador South Abaco South Andros South Eleuthera Spanish Wells (Eleuthera) West Grand Bahama Bahama kindralkuberneride loend Bahama jalgpallikoondis Abaco saared Dorian Maailmapanga andmebaas, vaadatud 8.04.2019. Maailmapanga andmebaas, vaadatud 21.10.2018. Maailmapanga andmebaas, vaadatud 27.05.2019.
Skyforger

Skyforger on 1995. aastal loodud Läti folk metal ansambel. Nende 2010. aasta album Kurbads valiti 2011. aasta Läti muusikaauhindade galal (Latvijas Mūzikas ierakstu gada balva) parimaks rock-albumiks. Semigall's Warchant (1997) (demo) Kauja pie Saules (1998) Latviešu Strēlnieki (1999) Pērkonkalve (Thunderforge) (2003) Zobena Dziesma (2003) Semigalls' Warchant (2005) (1997. aasta demo uusväljaanne nelja uue looga) Kurbads (2010) Senprūsija (2015) Pēteris Kvetkovskis – laulja, kitarrist, Läti rahvuspillid Edgars Grabovskis ("Zirgs") – basskitarrist, taustalaulja, Läti rahvuspillid Alvis Bernāns – kitarrist Artūrs Jurjāns – trummar Viesturs Grīnbergs – kitarrist (1995–1996) Konstantīns Švedovs – laulja (1995–1996) Linda Bēce – flöödimängija (1995–1997) Imants Vovers – trummar (1995–1998) Edgars Krūmiņš ("Mazais") – trummar, löökpillimängija (1998–2015) Rihards Skudrîtis – kitarrist (1995–2004, 2006–2008) Mārtiņš Pētersons – kitarrist (2000–2001, 2008–2010) Girts Kļaviņš ("Motors") – kitarrist (2004–2006) Kaspars Bārbals – Läti rahvuspillid, taustalaulja (2004–2012) Skyforger wins Latvian Music Award 2010 10. märts 2011 Skyforger'i ametlik koduleht MySpace Last.fm MetalStorm.ee
Lektoloogia

Lektoloogia on teadusharu, mis tegeleb lugemise ja lugeja (sh kirjaoskuse) ajalooga. Raamatuteadus SIR 1121 LEKTOLOOGIA (vaadatud 19. juulil 2019)
Raamatuasjandus

Raamatuasjandus on raamatu tootmise, levitamise ja kasutamisega seotud tegevus. Raamatuasjandus on raamatuteaduse üks põhilisi uurimisobjekte. Sõnavara juht : raamatuasjanduse ajakiri. Tartu : Sõnavara, 1923-1924 Puksoo, Friedrich. Eesti raamatu arengulugu : seoses kirja ja raamatu üldise arenemisega : Referat: Entwicklungsgeschichte des Buchgewerbes und der Bibliographie in Estland / Fr. Puksov. Ilmunud Tallinn : Eesti Raamatukoguhoidjate Ühing, 1933
Soulgrind

Soulgrind on Soome black metal'i ansambel. Lord Heikkinen – kitarrist, programmeerija Agathon The Beast – trummar Azhemin – laulja, klahvpillimängija Tanya "Ms W. Lilith" Kemppainen – laulja Tapio Wilska – basskitarrist Tony "TByte" Bite – kitarrist Tommi "Ceasar" Launonen – laulja Roope "Trooper" Latvala – kitarrist JP Immonen – basskitarrist Louhi the Beast – trummar "La Matanza, El Himno Pagano" (1993) "Ladit A.D. 1999: Bihttpotb" (1995) "Whitsongs" (1997) "Kalma" (1999) "Elixir Mystica" (2001) "Into The Dark Vales Of Death" (2002) "The Origins of the Paganblood" (2005) "Pakana" (2007) "The Tuoni Pathway" (2010) "Santa Sangre" (1993) "Black Orchid" (1994) "Helkavirsiä, Promo 1997" (1997) Soulgrindi ametlik koduleht Encyclopedia Metallum
Agrotsönoos

Agrotsönoos ehk agrobiotsönoos ehk agrofütotsönoos ehk kultuurtaimekooslus on kultuurtaimede kooslus. Agrotsönoose moodustavad nii põllukultuurid, energiakultuurid kui ka kunstlikud heina- ja karjamaakooslused. agroökosüsteem fütotsönoos
Cartagena (Colombia)

Cartagena de Indias on linn ja vald Colombias, Bolívari departemangu keskus. Asub Kariibi mere rannikul. 2005. aasta rahvaloenduse ajal oli vallas 895 400 elanikku. 2013. aastal oli elanikke arvestuslikult 978 600. Cartagena protokoll
Värvikulised

Värvikulised (Strophariaceae) on šampinjonilaadsete seltsi kuuluv seente sugukond, mille alla kuuluvad liigid on valdavalt puidu-, harvem kõdusaproobid. Enamasti mittesöödavad, on ka psilotsübiini sisaldavaid liike. Agrocybe – põldseen Deconica Galerina – tanuk Hemipholiota – ebamampel Hypholoma – kollanutt Kuehneromyces – kännumampel Leratiomyces Melanotus – melanootus Meottomyces Phaeomarasmius – soomusnööbik Pholiota – mampel Protostropharia Stropharia – värvik Tubaria – nigerik
Allan Kährik

Allan Kährik (sündinud 1. mail 1968 Viljandis) on eesti vaimulik, teoloog ja haridustegelane. Ta lõpetas aastal 1986 Suure-Jaani Keskkooli. 2002–2004 oli ta EELK Usuteaduse Instituudi rektor; pärast seda on jäänud kõrgkooli loenguid pidama. Ta on olnud Tartu Ülikooli Viljandi Kultuuriakadeemia kultuurhariduse osakonna juhataja (2016–2017) ja Eesti Piibliseltsi nõukogu liige. Aastast 2018 on ta Paistu Maarja koguduse hooldajaõpetaja ning alates 1. juulist 2023 ka Halliste Püha Anna koguduse hooldajaõpetaja. Allan Kährik Eesti Teadusinfosüsteemis "Usuteaduse Instituudi uus rektor on Allan Kährik". Originaali arhiivikoopia seisuga 22. august 2011. Vaadatud 3. septembril 2009. Allan Kährik, "Kultuur kui kasvukeskkond ja kooskasvamise koht", Õpetajate Leht, 24. aprill 2009 Allan Kährik Eesti Teadusinfosüsteemis